Krajevna skupnost Begunje

Svet krajevne skupnosti

Datum: 12.11.2019

**Z a p i s n i k**

**7.redne seje sveta KS, ki je bil 12.11.2019 ob 18,00 uri**

**v pisarni krajevne skupnosti**

**Prisotni:** Jože Hajnrihar, Marija Hrovat, Sandi Jurejevčič, Matevž Langus, Tjaša Legat, Liljana Leš,

Mojca Markič, Vesna Papler, Jožica Režonja in Matjaž Trček – člani sveta KS

Bogdan Dacar, Blaž Finžgar in Božena Kokalj – odbor za prostor (točka 3. dnevnega reda)

Barbara Otoničar – Zavod Manipura (točka 4. dnevnega reda)

**Opr. odsotni:** Janez Gašperin

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 6. redne seje sveta KS Begunje
2. Odprto vprašanje glede formiranja vaških odborov
3. Odbor za okolje in prostor: problemi in njihovo reševanje, projekti za razvoj Begunj
4. Ranzingerjeva vila- kako naprej, možnost oživitve
5. Odnos države in lokalne skupnosti do privatne lastnine
6. Razno (pobude, predlogi, tekoča problematika…)

Za uvod predsednica pove, da je zaradi odprtih vprašanj glede projektov za razvoj Begunj sklican skupni sestanek sveta in odbora za prostor in predlaga zamenjavo točk dnevnega reda, tako da 1. točki sledita 3. in 4. točka.

**Ad.1.:** Na zapisnik 6. redne seje ni bilo pripomb.

**Sklep št.1.: Sprejeme in potrdi se zapisnik 6.redne seje sveta.**

**Ad.3.:** Predsednica je sklicala skupno sejo sveta KS in Odbora za prostor in okolje z namenom, da se ugotovi, kje so težave in zahtevala, da se čimprej začne delati na OPPN center Begunj, prav tako Prometna ureditev OŠ Begunje. V enem letu se stvari niso premaknile in zato od Odbora za okolje in prostor zahteva, da takoj začne z delom in predstavi konkretne rešitve.

V nadaljevanju je bilo predstavljeno sledeče:

Pri projektih na urejanju prostora se pojavljajo težave, ovire, ki odlagajo realizacijo:

-OPPN center Begunj – problem obvoznice

- Promet pri šoli – občina vztraja pri pripravi OPPN-ja, kar pomeni zamik realizacije za nekaj let, s čimer se svet in odbor za prostor ne strinjata. Stališče odbora za prostor je povzel Matevž Langus.

Ureditev šolskega območja naj se ne rešuje z OPPN ampak z direktnim sodelovanjem predstavnikov KS Begunje, projektanta, OR in šole pri izdelavi nove verzije projekta. KS in šola morata pred sestankom zagotoviti izhodišča za projektanta (vso predvideno vsebino, ki jo je potrebno umestiti v celotno povečano območje obravnave).

Najprej je potrebno zagotoviti varnost otrok, zato podpiramo izvedbo v fazah tako, da je najprej zagotovljena varnost otrok, ki je pogojena z ureditvijo prometa in parkirišči, potem pa ostale vsebinske točke.

V ta namen predlagamo začasno in cenovno čim bolj omejeno izvedbo parkirišč na SZ delu območja (na zelenici ob križišču), lahko tudi v makadamski izvedbi z namenom čim hitrejše zagotovitve varnosti otrok.

Skica, ki jo je pripravila predsednica je sprejemljiva, primerna za nadaljnjo obdelavo prometnega strokovnjaka.

Ureditev prometa pri šoli je prioritetna naloga, s tem, da vztrajamo pri sklepu sveta in odbora.

- V Krpinu je predvideno urejeno parkirišče za avtodome.

- Celostna ureditev doline Drage, ki naj zajema ureditev prometa t.j. za pešce, kolesarje, mirujoči promet tudi za potrebe gradu Kamen, dostop do gradu, križišče za Podgoro.

Za predlog ureditev prometa sta zadolžena Božena Kokalj in Matevž Langus.

-Pločnik skozi Begunje – Bogdan Dacar predlaga, da se pregleda trasa pločnika in se predlog ponovno pošlje na občino. Kritično je le na dveh mestih (ožina), kar bi pomenilo tudi znižane hitrosti. V razpravi so sodelovali Jožica Režonja, Božena Kokalj in Matevž Langus.

- Realizacija prehoda za pešce pri pokopališču se je zamaknila zaradi usklajevanja DRSI in ZVKD. Predvidena je cona omejitve prometa na 30 km/h od trgovine do vrtca. Enak ukrep umirjanja prometa naj bi se izvedel za območje Poddobrave in proti Drnči.

-Božena Kokalj predlaga, da se dodela okvirni program urejanja prostora tudi za center Begunj na način kot je pripravljen za promet pri šoli in se potem predstavi na občini.

Blaž Finžgar predlaga, da se pred tem preveri v kakšni fazi so postopkovno posamezni projekti.

Zanima ga informacija okoli študije prometa skozi Zgošo – se pripravlja.

**Sklep št.2.: Člani Odbora za prostor se sestanejo še v novembru in pripravijo skupen predlog reševanja prostorske problematike v krajevni skupnosti.**

**Ad.4.:** Za obrazložitev te točke dnevnega reda, se je seje udeležila Barbara Otoničar iz Zavoda Manipura.

Zavod Manipura pet let deluje v najeti hiši v Poljčah, dejavnost se nanaša na mednarodno izmenjavo prostovoljcev, program za otroke, psihoterapijo, trening starševstva in mladinski klub GARAŽA.

Glede na to, da se bodo zaradi visoke najemnine iz Poljč selili, iščejo novo možno lokacijo. V kolikor si želijo zagotoviti redno financiranje Direktorata za družino (se prijaviti na razpis) potrebujejo pomoč lokalne skupnosti, lahko tudi v obliki brezplačnega najema prostora.

Eno od možnosti vidijo v delu objekta Ranzingerjeve vile, vendar se z lastnikom objekta niso uspeli dogovoriti, zato se na krajevno skupnost obračajo za pomoč pri pridobivanju prostora.

V razpravi, ki je sledila in v kateri so sodelovali vsi prisotni se je postavilo vprašanje v kakšnem stanju je objekt, možnosti in strošku obnove, kakšne plane ima lastnik, kaj z objektom storiti in v kakšen namen ga uporabiti.

Zaključek razprave je bil sklep, da se na občino pošlje dopis v zvezi z vlogo Zavoda Manipura.

**Sklep št.3.: Svet krajevne skupnosti je obravnaval pobudo Zavoda Manipura za izvajanje dejavnosti v delu objekta Ranzigerjeve vile. Svet se zaveda, da KS ni lastnik ali uporabnik Ranzingerjeve vile, vendar podpiramo tovrstno dejavnost in sprašujemo Občino Radovljica, ali je mogoče ugoditi prošnji Zavoda in omogočiti izvajanje dejavnosti.**

**Ad.5.:** Med krajani smo zaznali pripombe glede izvajanja posameznih projektov, ki se izvajajo drugače kot je predvideno oz. so posamezni projekti blokirani. Pripombe so tudi zaradi odkupnih cen za zemljišče, sploh v primeru odkupa s strani OR oz. države so cene smešno nizke. V kolikor se za nakup zanima posameznik pa je zgodba čisto drugačna in temu primerne so tudi višje cene.

**Sklep št.4.: Občini predlagamo, da javno objavi cene zemljišč po posameznih kategorijah in da striktno upošteva dogovorjene projekte (projekti se realizirajo po dogovoru).**

**Ad.2.:** Svet v skladu s statutom za pomoč pri delu lahko imenuje vaške odbore.

Glede na to, da za posamezne vasi ni pripravljenih predlogov, se točka dnevnega reda prestavi na naslednjo sejo.

**Ad.6.:**

a) Mojca Markič predlaga, da svet zavzame stališče oz. mnenje glede predloga obvoznice, ki jo je predstavil Janez Urbanc. Po predstavitvi lobira pri posameznikih, jim pošilja elektronsko pošto,..

Predloga na krajevno skupnost ni poslal.

Na KS oz. predsednico je pisno poslal vprašanja glede predloga o prestavitvi nogometnega igrišča na zemljišče v upravljanju Psihiatrične bolnišnice.

**Sklep št.5.: Svet odgovori na vprašanja, ki jih je Janez Urbanc postavil pisno v zvezi z predlogom za prestavitev nogometnega igrišča.**

**Z Janezom Urbancem nadalje komunicira svet KS kot kolektivni organ in ne posamezni člani sveta.**

b) Svet KS vsako leto prispeva nekaj sredstev za obdaritev starejših in bolnih krajanov ob novoletnih praznikih.

**Sklep št.6.: Za obdaritev bolnih in starejših krajanov ob novoletnih praznikih prispeva material v vrednosti 200,00 €.**

c) Kulturno društvo dr. J. Prešerna svet prosi za realizacijo sklepa 18. redne seje v preteklem mandatu, ko mu je bila odobrena pomoč v višini 300,00 € za nabavo osnove opreme (mikrofonov).

**Sklep št.7.: Svet potrdi sredstva v višini 300,00 € za nabavo osnovne opreme za Kulturno društvo dr. J. Prešerna.**

d) Vesna Papler sprašuje zakaj je otroško igrišče zaprto? Predsednica odgovori, da je po pogodbi odprto od 1. 03. – 31. 10. Kljub temu bo odprto ob lepem vremenu oz. ob vikendih, ampak samo v primeru, ko bo igrišče to dopuščalo (ne bo premokro in v izogib poškodbam). Za odprtje je potrebno pregledati v kakšnem stanju je igrišče in to sporočiti KS.

e) Gasilski dom je bil na strani KS ob novoletnih praznikih okrašen z napisom Srečno. Napis bi bilo potrebno na novo narediti, saj je stari neuporaben. To se naredi z minimalnimi stroški.

**Sklep št.8.: Podatke o načinu in stroške okrasitev zagotovi Jože Hajnrihar. Realizira se po dogovoru s predsednico.**

f) Matevž Langus prosi za nasutje bankin v Podgori.

g) Liljano Leš zanima informacija v zvezi optično povezavo – nimamo informacij

h) Mojca Markič sprašuje kaj je z novim pokopališčem? – V času javne razgrnitve je bilo nekaj pripomb. Občina bo naredila najnujneje, da zemljišče ne bo vrnjeno v last države in potem šla v pridobivanje gradbenega dovoljenja leto 2020.

i) Spletna stran krajevne skupnosti je obstala na neki točki, problem je pri urejanju. Matevž Langus pove, da je problem pri pridobivanju vsebine, zato apelira naj pripravljeno vsebino pošiljamo, on bo zagotovil objavo.

Srečanje sveta KS pred novoletnimi prazniki bo 6.12.2019 ob 17,30 uri.

Seja je bila zaključena ob 20.50 uri.

Zapisala: Predsednica sveta:

Jožica Hrovat Marija Hrovat